Poul Nødgaard (DF), 2006-04-04:
Kommunernes topforhandlere, personificeret af formand og næstformand i KL, indgik i sommeren 2005 en aftale med den siddende regering om kommunernes budgetter for finansåret 2006, hvor udgangspunktet var, i hvilken takt de kommunale serviceudgifter måtte stige.
Da det totale resultat af kommunernes budgetter for 2006 forelå, stod det klart, at den indgåede aftale ikke var blevet overholdt, men samlet set overskredet med omkring 2 mia. kr.
Debatten om den manglende overholdelse var, kan vi vist alle huske, særdeles ophedet, hvor regeringen på sin side sagde, at en aftale er en aftale, og hvor kommunerne på den anden side fremFttmo070.fm Page 5357
Monday, May 29, 2006 9:56 AM førte en række grunde til, at der ikke kunne spares mere.
Regeringen pålagde kommunerne at genåbne budgetterne, nogle protesterede noget over det, men jeg tror nok, at langt de fleste kommuner genåbnede disse budgetter og dermed i realiteten gennemførte en form for tredje behandling, hvilket i øvrigt ikke er helt ukendt, hvis man sådan ser nogle år tilbage i tiden.
Resultatet af genåbningen af budgetterne blev, at kommunerne samlet set under et fandt ca. 1,5 mia. kr., og vi husker alle, at dagen før KL's årsmøde i Aalborg meddeler regeringen – måske noget overraskende, efter at den har stået så fast på besparelserne – at den var tilfreds med de opnåede reduktioner i budgetterne, og af de manglende 500 mio. kr. ville man henføre 100 mio. kr. til engangsudgifter ved kommunalreformen, og de sidste 400 mio. kr. står der et eller andet om er til skatteopgavernes overgang til staten.
Lad det ligge.
Det lovforslag, som vi så præsenteres for her i dag, har til formål at fastholde kommunerne på, at de nu opnåede reduktioner i 2006 på 1,5 mia. kr. skal holdes.
Derfor foreslår regeringen, at kommunernes revisioner, nogle har statsautoriserede revisioner, nogle har den kommunale revision, skal påse, at reduktionerne opnås, når vi når ud af 2006, og det vil så ske i forbindelse med, at man reviderer regnskaberne.
Lad os så håbe og tro på, at året 2005 falder tilfredsstillende på plads.
Det tror og håber vi
alle sammen på
, så man i realiteten kan se helt væk fra dette lovforslag.
Hvis det ikke bliver tilfældet, så må vi erkende, at lovforslaget lægger op til, at der skal ske en reduktion af bloktilskuddet for 2007.
Her må byrådene i overgangsåret, altså dem, der sidder nu her i 2006, efter min opfattelse påtage sig et stort medansvar for, at de overholder det, der nu er lagt frem, så de byråd, der nu tiltræder – de er i realiteten tiltrådt, men tiltræder først rigtigt den 1. januar 2007 – ikke skal starte den nye storkommune med et økonomisk hængeparti.
Lad os håbe og tro, at det ikke bliver tilfældet.
Så synes jeg, at det væsentlige for Dansk Folkeparti ved det her lovforslag, og det er sådan ud fra et retmæssigt synspunkt, er, at det kun bliver aktuelt at lave en modregning, hvis kommunerne samlet set under et overskrider aftalen.
Hvis det sker, jeg tror ikke på at det gør, men hvis det skulle ske, så synes jeg også, at det er vigtigt, at det er de kommuner, der ikke har overholdt aftalen, der så kommer til at undgælde, og at det ikke bliver bredt ud over alle kommunerne.
Men vi kommer langt ind i 2007, inden det her kan blive afklaret, for mig bekendt skal kommunerne have budgetterne klar sådan midt på året, i august måned eller sådan noget, og det vil med andre ord sige, at de kommunale revisioner vil først med sikkerhed samlet set for alle kommunerne en gang i sensommeren 2007 kunne sige præcis, om aftalen er overholdt.
Dansk Folkeparti vil på grundlag af det, jeg har sagt her, naturligvis støtte lovforslaget.